วิกิพีเดีย:เสนอบทความคุณภาพ/รถไฟฟ้าบีทีเอส

== การเสนอชื่อรอบที่ 2**

**รถไฟฟ้าบีทีเอส**
รถไฟฟ้าบีทีเอส ถูกเสนอชื่อครั้งที่สองเมื่อ 26 ธันวาคม พ.ศ. 2562 และจะได้รับการพิจารณาภายในวันที่ 9 มกราคม พ.ศ. 2563
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 23 มกราคม พ.ศ. 2563
 เสนอชื่อโดย Wasin147 10:49 , 26 ธันวาคม พ.ศ. 2562
สนับสนุน 
#  เพราะบทความมีการปรับปรุงให้ถูกต้องมากขึ้น และไฟล์ที่ใช้ ก็เริ่มมาใช้แบบ svg แทน png แล้วครับ --oum (คุย) 17:00, 4 มกราคม 2563 (+07)
#  เพราะเป็นการเผยแพร่ความรู้เกี่ยวกับรถไฟฟ้าไทย เป็นสาธารณูปโภคขั้นพื้นฐาน ควรมีแหล่งข้อมูลสำหรับศึกษา 20:29, 5 มกราคม 2563‎
คัดค้าน
เสนอแนะการปรับปรุง
# ข้อเสนอแนะจาก G(x) ลงวันที่ 11:59, 26 ธันวาคม 2562 (+07)
## หัวข้อ "การเชื่อมต่อกับระบบขนส่งมวลชนอื่น" และ "ทางเดินเข้าอาคาร" อาจไม่จำเป็นต้องมี เพราะสามารถรวมเข้าไว้ในหน้าของแต่ละสถานีอยู่แล้ว
## ควรมีอ้างอิงในส่วนของ "ขบวนรถไฟฟ้า" และ "ระบบรถไฟฟ้า" ที่มากขึ้น งดการใช้ข้อมูลอ้างอิงจาก Facebook เนื่องจากไม่สามารถถือได้ว่าเป็นแหล่งอ้างอิงที่น่าเชื่อถือและตรวจพิสูจน์ได้
## หัวข้อ "สัมปทานโครงการ" มีความยาวเกินไปเมื่อเทียบกับส่วนประวัติ ควรย่อให้สั้นลงและนำไปแทรกไว้ในส่วนประวัติแทน หรือขยายส่วนประวัติให้มากขึ้นเพื่อชดเชยกัน (อาจพิจารณารวมเรื่องการจัดหารถเพิ่มเติมในส่วนของประวัติเป็นหัวข้อย่อยด้วย)
## ควรปรับปรุงในส่วนของ "การให้บริการ" และ "มาตรฐานการรักษาความปลอดภัย" โดยเขียนเป็นความเรียง ลดการใช้ bullet เพื่อแบ่งหัวข้อ และตัดข้อมูลที่เกินความจำเป็นออก
#:: G(x)ขอบคุณสำหรับข้อเสนอแนะเพื่อปรับปรุงบทความครับ ผมได้ลองปรับปรุงตามที่ได้เสนอแนะไว้ดังนี้
#::#  ผมได้มีการพิจารณาลบหัวข้อ "ทางเดินเข้าอาคาร" ออกจากตัวบทความไปแล้วครับ แต่ผมยังเห็นว่า "การเชื่อมต่อกับระบบขนส่งมวลชนอื่น" ยังคงเป็นส่วนที่มีความจำเป็นในบทความรถไฟฟ้าบีทีเอส เนื่องจากในแต่ละหน้าสถานี มิได้มีการระบุการเชื่อมต่อ ทั้งในปัจจุบัน และในอนาคตไว้อย่างชัดเจน จึงมีความเห็นว่าหน้านี้ยังสมควรอยู่ในบทความ แต่ถ้าหากคิดว่าเป็นการลดทอนคุณภาพของบทความ รบกวนช่วยเสนอแนะแนวทางแก้ไขต่อไป และหากไม่สมควรอยู่ในหน้าบทความหลักจริงๆ กระผมจะทำการลบต่อไปครับ
#::#  ผมได้นำอ้างอิงจากเฟซบุ๊กทั้งหมด ในบทความออกไปเรียบร้อยแล้วครับ พร้อมแทนที่ด้วยแหล่งอ้างอิงจากสำนักข่าวที่มีความน่าเชื่อถือ และรวมถึงข้อมูลขบวนรถจากบริษัทต้นทางเข้าไปด้วยครับ  ในส่วนนี้ ผมได้ตรวจสอบ โดยการเข้าไปสำรวจภายในแหล่งอ้างอิงแล้ว พบว่าข้อมูลที่อยู่ในส่วนนี้ ล้วนมาจากบทความสำนักข่าว หรือข้อมูลจากทางบริษัทต้นทางแล้วครับ แต่เป็นการนำมาเขียนเพื่อขยายความขึ้น โดยเนื้อหาจะอยู่ในขอบเขตจากแหล่งอ้างอิงที่ได้ติดไว้ครับ  ถ้าหากพบว่าข้อมูลใดขาดแหล่งอ้างอิง กระผมจะทำการค้นหาแห่งที่น่าเชื่อถือที่สุด และนำมาใสในวิกิพีเดีย หรือจะพิจารณาลบข้อมูลออกทันทีที่ท่านหรือมีผู้ใดได้พบเจอครับ
#::# ผมได้พิจารณารวบรวมหัวข้อ "สัมปทานโครงการ" ไปไว้กับ "ประวัติ" และได้พิจารณารวบรวมหัวข้อ "การจัดซื้อจัดจ้างรถไฟฟ้า..." ไปไว้กับ "ขบวนรถไฟฟ้า" เพื่อให้มีเนื้อหาสอดคล้อง และใกล้เคียงกันครับ รบกวนช่วยพิจารณา หากกระผมจะต้องดำเนินการแก้ไขในส่วนใด เพื่อให้บทความมีคุณภาพที่สุดครับ
#::# ผมได้ปรับปรุงแก้ไขในทั้งส่วนของ "การให้บริการ" และ "มาตราฐานรักษาความปลอดภัย" โดยในส่วนของมาตราฐานรักษาความปลอดภัย ผมได้เรียบเรียงเนื้อหา มาเขียนเป็นความเรียง ผมได้ตัดเนื้อหาที่ไม่จำเป็นในหัวข้อรถไฟฟ้าบีทีเอสออกไปหลายส่วน และได้พิจารณาตรวจสอบแหล่งอ้างอิง พร้อมกับเนื้อหา ว่ามีความเหมาะสมกันแล้วครับ  ส่วนในหัวข้อ "การให้บริการ" ผมได้นำเนื้อหาจิปาถะ ออกจากบทความไปแล้ว เหลือเพียงหัวข้อสำคัญหลักๆ และได้นำข้อมูลที่ดูเหมือนจะเป็นประโยชน์กับธุรกิจออกจากบทความ ในเส่วนของสัญลักษณ์หัวข้อย่อย หรือ bullet ผมได้นำสัญลักษณ์หัวข้อย่อย ออกจากส่วนที่ไม่จำเป็น โดยเหลือไว้ในส่วนย่อย "บริการอื่น" ครับ รบกวนขอความกรุณาช่วยพิจารณาในส่วนที่ผมแก้ไขไปด้วยครับ --Wasin147 (คุย) 19:31, 26 ธันวาคม 2562 (+07)
#::## ส่วนสัมปทานยังมีความยาวเกินไปครับ เท่าที่ดูเหมือนกับว่าเป็นการย้ายขึ้นมาไว้ข้างบนมากกว่าและใส่รายละเอียดมากเกินไป บางส่วนมีลักษณะเหมือนกับพยายามเขียน Indictment ของคดีความซึ่งไม่น่าจะเป็นสาระสำคัญถึงขนาดต้องลงรายละเอียดมากเช่นนั้น อาจพิจารณาตัดทอนข้อความลงบ้าง นอกจากนี้ในส่วนของส่วนต่อขยายควรมีการเพิ่มรายละเอียดโดยคร่าว ๆ ว่าเป็นการต่อขยายในส่วนใด อนุมัติเมื่อใด เริ่มสร้างเมื่อใดครับ ไม่ใช่ทิ้งไว้แต่ลิงก์ไปยังบทความของแต่ละสาย (ทั้งนี้ไม่จำเป็นต้องนำตารางมาใส่ เขียนเป็นความเรียงได้ครับ)
#::## ควรตัดส่วนที่เป็นน้ำในระบบรักษาความปลอดภัย โดยเฉพาะส่วนที่กล่าวถึงอำนาจตามกฏหมายที่ละเอียดเกินไป และพิจารณาเขียนในส่วนขบวนรถไฟฟ้าให้เป็นความเรียงยิ่งขึ้นครับ --G(x) (คุย) 13:08, 3 มกราคม 2563 (+07)
#::### ในส่วนแรก เนื้อหาสัมปทาน ผมได้พิจารณาตัดบทความที่ไม่สำคัญ และได้มุ่งเน้นไปที่เนื้อหาระบบรถไฟฟ้า และตัดข้อกฎหมายบางจุด ที่ไม่จำเป็น ออกไปจากส่วนนี้แล้วครับ 
#::###  ในส่วนที่สอง ผมได้ตัดเนื้อหาที่คาดว่าจะเป็นน้ำในระบบรักษาความปลอดภัยออก และได้ตัดออกทั้งบทความแล้วครับ โดยในบทความจะเหลือแต่เนื้อหาที่มีความสำคัญ และจำเป็นเท่านั้น ผมได้ตัดเนื้อหากฎหมายที่พูดซ้ำไปซ้ำมา เนื้อหาที่ไม่จำเป็น และที่เป็นน้ำออกแล้วครับ  ในส่วนของขบวนรถไฟฟ้า ความคิดเห็นผม คือเนื้อหาทั้งหมดเป็นเนื้อหาที่แน่น และมีแหล่งอ้างอิงครบถ้วนแล้วครับ แต่อย่างไรก็ตาม หากท่านต้องการให้เขียนเป็นความเรียง ผมได้แก้ไขโดยนำไปเขียนเป็นความเรียงแล้วครับ รบกวนช่วยพิจารณาด้วยครับผม --Wasin147 (คุย) 14:31, 4 มกราคม 2563 (+07)
#::### G(x)  เพิ่มเติมนะครับ ผมได้พิจารณาแก้ไขตามสิ่งที่ท่านแนะนำทั้งหมดแล้วครับ รวมถึงส่วนของส่วนต่อขยาย ซึ่งได้เพิ่มลายระเอียดคร่าวๆ เข้าไปในส่วน โดยเขียนเป็นความเรียงทั้งหมดครับ รบกวนช่วยพิจารณาด้วยครับ --Wasin147 (คุย) 19:30, 8 มกราคม 2563 (+07) 
# ข้อมูลส่วน "การให้บริการ" ควรเป็นมุมมองจากภายนอกมองเข้ามา หมายความว่าให้สื่อภายนอกระบุประเด็นที่ควรเขียน ไม่ใช่แบบ "บริการอื่น" ที่เขียนจากข้อมูลของบีทีเอส --Horus (พูดคุย) 12:06, 26 ธันวาคม 2562 (+07)
#: Horus ขอบคุณสำหรับข้อเสนอแนะเพื่อปรับปรุงบทความครับ ในส่วนของ "การให้บริการ" ผมได้พิจารณาเนื้อหา พบว่ามีบางเนื้อหา สมควรถูกย้ายไปอยู่ไว้ในส่วน "ระบบรถไฟฟ้า" จึงได้ทำการย้าย และปรับปรุงเนื้อหา เพื่อให้เข้ากับเนื้อหากับส่วนย้ายไป มากที่สุด พร้อมกับแก้ไขเนื้อหาที่ไม่จำเป็นออก   ซึ่งหลังจากที่ผมได้แก้ไข ผมตรวจสอบเนื้อหาภายในส่วนของ "การให้บริการ" และคิดว่า เนื้อหาที่ยังคงเหลืออยู่ภายในส่วนนี้ เป็นเนื้อหาที่มาจากสื่อภายนอก และส่วนนี้น่าจะเหมาะสมที่สุดแล้วครับ รบกวนท่านช่วยทำการตรวจสอบสิ่งที่ผมแก้ไขตามที่ท่านได้แนะนำ และหากมีความคิดเห็นอย่างไร รบกวนช่วยเสนอแนะด้วยครับ --Wasin147 (คุย) 08:52, 27 ธันวาคม 2562 (+07)
#:: ถ้าไม่อยากให้ถูกครหาว่าเขียนให้กับบีทีเอส กรุณาทำความเข้าใจความเห็นผมใหม่ แล้วก็ลบข้อความลักษณะโฆษณาให้บีทีเอสด้วยครับ ทำนองว่าบีทีเอสจัดบริการนั้นนี่ให้คุณนะ ความเห็นผมไม่ได้เข้าใจยากตรงไหนนะครับ --Horus (พูดคุย) 20:52, 27 ธันวาคม 2562 (+07)
#::: ขออนุญาตขอคำแนะนำนะครับ ในส่วนของ"การให้บริการ" ผมได้ตัดเหลือหัวข้อ "การให้บริการตามปกติ" , "คนพิการ" , และ "ผู้ถือบัตรสวัสดิการแห่งรัฐ"  ไม่ทราบว่า หัวข้อที่ได้กล่าวมา มีความเหมาะสมหรือไม่ที่จะอยู่ในส่วนนี้ครับ
#::: มีผู้แก้ไขวิกิพีเดีย ได้เพิ่มหัวข้อ "อัตราค่าโดยสาร" และ "สิทธิประโยชน์เพิ่มเติม" เข้ามาในบทความ ไม่ทราบว่า ทั้งสองหัวข้อนี้ สมควรจะอยู่ในส่วนนี้หรือไม่ครับ ขอบคุณครับ --Wasin147 (คุย) 10:29, 28 ธันวาคม 2562 (+07)
#:::: สามารถใส่ได้ถ้ามี source ภายนอกกล่าวถึงครับ และควรกล่าวสรุปให้ได้ใจความโดยตัดข้อความส่วนที่เป็นน้ำไปครับ เช่น "ตามนโยบายของภาครัฐฯ ที่ต้องการสนับสนุนสวัสดิการในการเดินทางด้วยระบบขนส่งมวลชนทุกประเภทโดยไม่คิดค่าโดยสารกับผู้ถือบัตรสวัสดิการแห่งรัฐ ธนาคารกรุงไทยจึงได้ผนวกบัตรแมงมุมเข้าไปในบัตรสวัสดิการแห่งรัฐของประชาชนในพื้นที่กรุงเทพมหานครและปริมณฑล รวมถึงจังหวัดบริวารโดยรอบ และกำหนดให้มีงบประมาณค่าโดยสารในบัตรเดือนละ 500 บาท" (ข้อความตัวเอนอาจถือได้ว่าเป็น "น้ำ") --Horus (พูดคุย) 12:05, 28 ธันวาคม 2562 (+07)
#:::::  ผมได้ตรวจสอบทั้งบทความและลบเนื้อหาที่คาดว่าจะเป็น"น้ำ" ออกไปจากบทความหมดแล้วครับ --Wasin147 (คุย) 13:15, 4 มกราคม 2563 (+07)
# ลิงก์อ้างอิง อยากให้ใช้ในรูปแบบแม่แบบ Cite web หรือ Cite book เพื่อความเป็นมาตรฐานที่เรียบร้อยครับ ==>  ตัวอย่างการแก้ไขลิงก์อ้างอิงให้อยู่ในรูปแม่แบบ --Mr.CN (คุย) 20:47, 26 ธันวาคม 2562 (+07)
#: ผมได้จัดลิงก์อ้างอิง ที่ต้องใช้ Cite book เรียบร้อยแล้วนะครับ จากเดิมที่ตอนแรก เป็นการใส่คำเฉยๆ ได้ปรับปรุงมาเป็นการใส่แม่แบบ Cite book สำหรับลิงก์ที่ไม่เป็นระเบียบเรียบร้อยครับ
#:: ยังไม่ได้จัดการอ้างอิง บางอ้างอิงก็ลิงก์เปลือย บางอ้างอิงก็ไม่ใช่อ้างอิงที่ดี --Sry85 (คุย) 14:27, 10 มกราคม 2563 (+07)
# หัวข้อย่อย "การจัดหารถไฟฟ้าส่วนต่อขยายฯ" มีเนื้อหาที่ดูซ้ำซ้อนกับเนื้อหาส่วนของ EMU-A2, EMU-B3 น่าจะหาทางยุบรวมกันไม่ก็ตัดออกไปเลยก็ได้ --Mr.CN (คุย) 20:47, 26 ธันวาคม 2562 (+07)
#: Mr.BuriramCN  ขอบคุณสำหรับข้อเสนอแนะเพื่อปรับปรุงบทความครับ ผมได้จัดการแก้ไขยุบหัวข้อดังกล่าวลงแล้ว เนื่องจากมีความคล้ายคลึงกับหัวข้อด้านบนมาก ผมจึงได้ย้ายสัญญาต่างๆ เข้าไปไว้ในส่วนด้านบนที่เหมาะสมที่สุดแล้วครับ
#หัวข้อ การให้บริการ เขียนไม่เป็นสารานุกรม เหมือนเป็นคู่มือการใช้งาน โดยเฉพาะ อัตราค่าโดยสาร และ สิทธิประโยชน์เพิ่มเติม ให้รายละเอียดเหมือนเป็นแท่นประชาสัมพันธ์ ลองดูหน้า :en:MTR บอกราคาได้ แต่ไม่ได้ลงรายละเอียดมากมายเหมือนคู่มือการซื้อบัตร--Sry85 (คุย) 20:00, 28 ธันวาคม 2562 (+07)
#: Sry85 ขอบคุณมากๆนะครับสำหรับคำแนะนำ ในหัวข้อ การให้บริการ ผมได้ตรวจสอบแล้ว ผมได้พิจารณาลบส่วน สิทธิประโยชน์เพิ่มเติม ออกไป เนื่องจากเป็นส่วนที่ไม่มีความแน่นอน บวกกับไม่สามารถหาแหล่งอ้างอิงได้อย่างแน่ชัด  และในส่วนของอัตราค่าโดยสาร ผมได้ศึกษาจากหน้า :en:MTR ในส่วนของอัตราค่าโดยสาร ผมได้นำส่วนนี้ มาเขียนเป็นความเรียง ซึ่งจะเขียนในมุมมองของผู้ใช้บริการ พร้อมกับตรวจสอบความถูกต้องเรียนร้อยแล้ว รบกวนช่วยตรวจสอบการแก้ไข และให้คำแนะนำด้วยครับผม
#: จากที่คุณ Horus ได้ให้คำเสนอแนะเรื่องหัวข้อ การใช้งาน ควรเป็นมุมมองจากบุคคลภายนอกเข้ามา ในตอนแรก ผมได้นำส่วน "บัตรโดยสาร" ออกไปไว้ในส่วนด้านบน "ระบบรถไฟฟ้า" หัวข้อ "ระบบบัตรโดยสาร" ทีนี้เนื่องจากเนื้อหา "อัตราค่าโดยสาร" และ "บัตรโดยสาร" มีความเชื่อมโยงกันมาก จึงอยากสอบถามคุณ Sry85 ว่าส่วน "บัตรโดยสาร" สมควรที่จะอยู่ในหัวข้อนี้หรือไม่ และหากไม่ ควรจะนำไปไว้ที่ใด รบกวนช่วยให้คำแนะนำด้วยครับผม ขอบพระคุณเป็นอย่างสูงครับ --Wasin147 (คุย) 15:33, 31 ธันวาคม 2562 (+07)
#:: ใน :en:MTR ใช้ Fares and tickets (อัตราค่าโดยสารและบัตร) ส่วนเรื่องการให้บริการ ในภาษาอังกฤษ มีหัวข้อ Performance อาจจะรวมหัวข้อ การให้บริการ กับ สถิติผู้ใช้บริการ เข้าด้วยกัน อย่างไรก็ตาม ผมว่า น่าจะแยกหัวข้อแบบเดียวกับในภาษาอังกฤษ จะได้เขียนเนื้อหาได้อย่างชัดเจน --Sry85 (คุย) 10:15, 2 มกราคม 2563 (+07)
#::: ผมได้จัดย้ายข้อมูลที่มีความคล้ายคลึงกัน เข้าไว้ด้วยกัน และได้จัดระเบียบเนื้อหาภายในบทความเรียบร้อยแล้วครับ โดยยึดแบบหน้า :en:MTR มาเป็นแบบอย่าง เพื่อให้อ่านเข้าใจง่าย และอ่านเนื้อหาได้ชัดเจนครับ รบกวนตรวจสอบ หากมีข้อผิดพลาดใดที่ควรแก้ไข และขอบคุณสำหรับคำแนะนำครับ --Wasin147 (คุย) 19:13, 2 มกราคม 2563 (+07)
#::  ช่วยในการหาข้อมูลของ ผดส. 07:18, 2 มกราคม 2563‎
#: Sry85 แอดมินพอจะมีคำแนะนำในการแก้ไขบทความเพิ่มเติมมั้ยในส่วนที่ยังไม่ดีมั้ยครับ --Wasin147 (คุย) 13:45, 10 มกราคม 2563 (+07)
# พยายามอ้างอิงข้อมูลจากแหล่งข้อมูลที่น่าเชื่อถือ​ หรือจากผู้ผลิตและผู้ให้บริการโดยตรง
# พยายามอัพเดตหรือแก้ไขข้อมูลที่ผิดหรือล้าหลัง​ ให้ใหม่และมีความถูกต้องเสมอ 18:45, 2 มกราคม 2563‎
#: ขอบคุณสำหรับข้อเสนอแนะครับ ผมพยายามหาข้อมูลที่เกี่ยวกับทั้งตัวขบวนรถ หรือสิ่งที่เป็นข้อมูลพื้นฐาน มาจากบริษัทผู้ผลิตและผู้ให้บริการโดยตรงแล้ว แต่ก็มีบางส่วน เช่น การให้บริการ ก็ต้องนำข้อมูลมาจากสื่อนอก เพื่อให้เป็นมุมมองผู้ใช้บริการครับ และบางข้อมูลที่จำเป็นต้องมีการแก้ไขเพื่อไม่ให้เกิดข้อมูลที่ล้าหลัง ก็จะพยายามแก้ไขเพื่อให้เป็นปัจจุบันที่สุด แต่อย่างไรก็ตาม อาจจะต้องขอความช่วยเหลือจากผู้แก้ไขวิกิพีเดียทั้งหลายด้วยครับจากส่วนนี้ --Wasin147 (คุย) 21:55, 3 มกราคม 2563 (+07)
#หัวข้อ "เหตุการณ์ที่ส่งผลกระทบต่อการเดินรถ" เขียนไม่เป็นสารานุกรม นอกจากจะเขียนในลักษณะเป็นข้อ ๆ ให้รายละเอียดมากเกินความจำเป็น ยังมีลักษณะเขียนเป็นเสนอข่าว ไม่ได้ให้ข้อมูลเชิงวิเคราะห์แบบสาร่นุกรม -Sry85 (คุย) 14:27, 10 มกราคม 2563 (+07)
# มาตรฐานรักษาความปลอดภัย เขียนราวกับเป็นหนังสือราชการ โดยรวมแล้วทั้งบทความยังเขียนได้ไม่ดีเลยครับ ยังเขียนสำนวรไมเ่ป็นสารานุกรม เนื้อหาบางส่วนของประวัติ ก็ซ้ำซ้อนกับส่วนต่อขยาย ผมว่า ส่วนประวัติ และส่วนต่อขยาย เขียนตามวิกิพีเดียภาษาอังกฤษได้ เขาแยกออกมาชัดเจน ไม่ซ้ำซ้อน และเรียงเรียงได้โอเค แต่เนื้อหาของเขายังน้อยไปอยู่--Sry85 (คุย) 14:37, 10 มกราคม 2563 (+07)
# บทความนี้ ยังสรุปเรื่องสัมปทานได้ไม่ดี กล่าวคือ อ่านจบก็ยังไม่เข้าใจ ให้รายละเอียดเนื้อหาที่ไม่ควรมี บางเนื้อหาที่ควรอธิบายก็ไม่อธิบาย ลองอ่านบทความในลิงก์นี้ https://www.bangkokbiznews.com/news/detail/852867 และ https://themomentum.co/bts-skytrain-concession/ จะเข้าใจมากกว่า --Sry85 (คุย) 14:45, 10 มกราคม 2563 (+07)